Spis č.:A/2011/17389
Verejný obstarávateľ: Mesto Košice, Trieda SNP 48/A, 040 11 Košice 
Postup -  prieskum trhu pri zákazke s nízkou hodnotou typu A.3 
v rámci postupu verejného obstarávania podľa § 102 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 22/2011.

Zákazka na poskytnutie služieb s názvom: Projekčné práce pre rekonštrukciu a stavebné úpravy Amfiteáter Košice
Postup pri zákazke s nízkou hodnotou typu A.3 je dvojetapový, t.j. v prvej etape sa predkladajú požadované doklady, ktoré sú stanovené pre splnenie podmienok účasti. 

A.	Prvá etapa:
Podmienky účasti sú nasledovné:  
1/ Uchádzač musí byť oprávnený poskytovať požadovanú službu – t. j. mať odbornú spôsobilosť podľa § 4 zákona 138/1992 Zb. o autorizovaných architektoch a autorizovaných stavebných inžinieroch v zn. neskorších predpisov, oprávnenie vykonávať činnosti vo výstavbe v rozsahu spracovania podľa č. II návrhu zmluvy.
2/ Spracovanie minimálne 3 projektov za obdobie posledných 5 rokov
Uchádzač musí v prvej etape na preukázanie splnenia podmienok účasti predložiť nasledovné doklady:
1/ doklad o odbornej spôsobilosti podľa § 4 zákona 138/1992 Zb. o autorizovaných architektoch a autorizovaných stavebných inžinieroch v zn. neskorších predpisov  a doklad potvrdzujúci oprávnenie vykonávať činnosti vo výstavbe v rozsahu spracovania podľa č. II návrhu zmluvy  a výpis z obchodného alebo živnostenského registra alebo potvrdenie o pridelení IČO vo fotokópii 
2/  zoznam spracovaných projektov v počte minimálne 3, za obdobie posledných 5 rokov
1.	Doklady uchádzač zašle výlučne na e-mailovú adresu pre doklady: 2011.17389C@kosice.sk Ak niektoré požadované doklady nie sú vydávané v elektronickej podobe, alebo nie je ich možné poslať e-mailom, doručia sa verejnému obstarávateľovi v stanovenej lehote v uzatvorenej obálke s uvedením s označením – „Rekonštrukcia Amfiteáter – projekt – 2.kolo, č. sp.A/2011/17389 -  NEOTVÁRAŤ“ osobne alebo poštou na adresu: Mesto Košice, Magistrát mesta Košice, Kancelária riaditeľa (3. poschodie, kancelária č. D-315), Trieda SNP 48/A, 040 11 Košice.
2.	Termín na predloženie dokladov je do:  6.9.2011 do 10:00 hod  
3.	Doklady zaslané alebo doručené po termíne alebo na inú e-mailovú adresu, alebo ak nebudú zaslané alebo doručené všetky doklady alebo nebude uchádzač postupovať podľa tohto postupu, takéto doklady nebudú brané do úvahy a nebudú posudzované.
4.	Na základe vyhodnotenia splnenia podmienok účasti, uchádzačom, ktorí nesplnili podmienky účasti bude zaslané oznámenie o nesplnení podmienok účasti. Uchádzačom, ktorí splnili podmienky účasti bude oznámený termín na predloženie ponuky a e-mailová adresa, na ktorú  budú ponuky zasielať.  

B.	Druhá etapa:
1.	Ponuku môže predložiť iba uchádzač, ktorí splnil podmienky účasti a bol vyzvaný na predloženie ponuky.
2.	Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených podľa výzvy a podľa príloh, ak sú. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 
3.	Ponuku, t. j. doplnenú výzvu verejného obstarávateľa uchádzač zašle výlučne na e-mailovú adresu uvedenú pre ponuky vo výzve. 
4.	Cena predmetu zákazky nesmie prekročiť stanovenú výšku s DPH  11.880,- €
5.	Ponuky zaslané po termíne alebo na inú e-mailovú adresu  nebudú vyhodnocované.
6.	Ak uchádzač nepredloží ponuku v stanovenej lehote, alebo ak jeho ponuka týkajúca sa predmetu zákazky nebude v súlade s požiadavkou verejného obstarávateľa, takáto ponuka nebude braná do úvahy/ nebude vyhodnocovaná.
7.	Úspešným uchádzačom bude ten, kto bude mať platnú ponuku a súčasne bude  jeho ponuka najvýhodnejšou podľa stanovených kritérií.
8.	Kritériom na hodnotenie ponúk je:  cena a čas  dodania služby v dňoch podľa návrhu zmluvy (čl. IV bod 1.1.1 návrhu zmluvy a bod čl. IV. 1.1.2. návrhu zmluvy.) Jednotlivým kritériam je určená táto váhovosť: cena - 34%,  čas plnenia služby v dňoch na vypracovanie  a dodanie rozpracovaného projektu pre stavebné konanie - štúdie – 33%, čas plnenia služby v dňoch na vypracovanie a dodanie projektu pre stavebné konanie – 33%.  Spôsob hodnotenia kritériá je nasledovný:  Body sa prideľujú na základe ich váhovosti pre jednotlivé kritéria. Úspešným uchádzačom bude ten, kto bude mať najvyšší počet bodov. Ostatným uchádzačom sa pridelia body podľa nepriamej úmery. Nepriama úmera: (minimálna hodnota/hodnotená hodnota) x počet bodov stanovených pre dané kritérium.
9.	Úspešnému uchádzačovi budú poskytnuté nasledovné podklady:
- ortofotomapa predmetného územia, 10 cm pixel, nálet marec 2007, georeferencovaný  
   „tif“ formát  
- situácia M 1:1000 – digitálne formáty „dgn“, „dwg“ , „pdf“. 
- situácia areálu amfiteátra s inžinierskymi sieťami  M 1:500 - digitálne formáty „dgn“, 
   „dwg“, „pdf“, „cit“.  
- zameranie objektov v M 1:400 (pôdorysy, pohľady, rezy) – digitálne formáty „dgn“, 
   „dwg“, „pdf“.
- výrez ÚPN HSA v M 1: 10 000 – digitálny formát „pdf“ 
- predpokladané práce a dodávky pre úpravu areálu - AMFITEÁTER Košice
Poznámka: Platná územnoplánovacia dokumentácia riešeného územia – Územný plán hospodársko-sídelnej aglomerácie Košice je k nahliadnutiu na ÚHA mesta Košice, resp. na http://www.kosice.sk/static/upn_hsa/up_2010/18.pdf.
10.	Úspešný uchádzač bude vyzvaný na predloženie podpísaného návrhu zmluvy v jednom vyhotovení, ktorá musí byť v súlade s výzvou a s jeho ponukou. Ak návrh zmluvy úspešného uchádzača nebude v súlade s  výzvou alebo jeho ponukou alebo bude mať neprijateľné podmienky, verejný obstarávateľ  vyzve uchádzača na odstránenie nedostatkov. Ak úspešný uchádzač neodstráni nedostatky v stanovenom čase, bude to považované za odstúpenie od jeho ponuky. V takom prípade bude vyzvaný na predloženie návrhu zmluvy ďalší uchádzač s ďalšou najlepšou ponukou obdobným postupom.

Prílohy: 
1.	Príloha č.1 - Opis predmetu zákazky obstarania projektovej dokumentácie, inžinierskej činnosti a autorského dozoru pre stavbu rekonštrukcia a stavebné úpravy Amfiteáter Košice 
2.	Príloha č.2 - Návrh zmluvy

MUDr. Richard Raši, PhD. MPH
       primátor